जनमंथन, जयपुर। बलात्कारी बाबा राम रहीम की चहेती और राजदार हनीप्रीत के राजस्थान में छिपे होने की आशंका जताई जा रही है। हनीप्रीत से जुड़ी सूचनाओं के आधार पर पुलिस ने श्रीगंगानगर स्थित बलात्कारी बाबा राम रहीम के पैतृक गांव गुरसर मोडिया की घेराबंदी कर दी है। तीन पुलिस थानों की इस संयुक्त कार्रवाई में पुलिस का ऑपरेशन जारी है। इससे पहले भी पुलिस राजस्थान के हनुमानगढ़ और उदयपुर में हनीप्रीत को ढूंढने के लिए सर्च ऑपरेशन चला शुरू चुकी है।